
Бүген Татарстан Республикасы Президенты вазыйфаларын вакытлыча башкаручы Рөстәм Миңнеханов Бөгелмә муниципаль районына эш сәфәре кыла. Сәфәренең төп максаты – бүген Бөгелмә шәһәрендә узачак «Хәзерге заман мәгарифе: яңа стратегик ориентирлар – яңа хәл ителешләр» мәгариф һәм фән хезмәткәрләренең традицион республика август киңәшмәсендә катнашу.

Сәфәрендә Рөстәм Миңнехановны Татарстан Республикасы Премьер-министры Илдар Халиков, Татарстан Республикасы Президенты Аппараты җитәкчесе Әсгать Сәфәров, Татарстан Республикасы Премьер-министры урынбасары – мәгариф һәм фән министры Энгель Фәттахов, Татарстан Республикасы вице-премьеры – Татарстан Республикасы мәгълүматлаштыру һәм элемтә министры Роман Шәйхетдинов, Бөгелмә муниципаль районы башлыгы Линар Закиров, республика министрлыклары һәм ведомстволары җитәкчеләре озата йөри.

Бүген Татарстан Республикасы Президенты вазыйфаларын вакытлыча башкаручы Рөстәм Миңнеханов Әзәрбәйҗан Республикасы Дәүләт чик хезмәте башлыгы генерал-полковник Эльчин Исаага оглы Гулиев белән очрашты.

Очрашу Казан Кремлендә Рөстәм Миңнехановның эш кабинетында узды.

Ышанам ки, көчләрне берләштереп, без социаль юнәлешле коммерциячел булмаган оешмаларның нәтиҗәле эш итүе өчен кирәкле шарталар булдыра алабыз. Бу хакта Татарстан Республикасы Президенты вазыйфаларын вакытлыча башкаручы Рөстәм Миңнеханов III Республика социаль юнәлешле коммерциячел булмаган оешмалар (КБО) форумының пленар утырышында белдерде Чара “Корстон” кунакханә комплексында узды. Анда шулай ук Татарстан Республикасы Дәүләт Советы Рәисе Фәрит Мөхәммәтшин, ТР Президенты Аппараты җитәкчесе урынбасары Александр Терентьев, ТР Иҗтимагый палата рәисе Анатолий Фомин, республика министрлыклары һәм ведомстволары җтиәкчеләре, муниципаль берәмлекләр башлыклары һәм башкалар катнашты.



Татарстан Республикасы Президенты вазыйфаларын вакытлыча башкаручы Рөстәм Миңнеханов белән РФ Хөкүмәте Рәисенең Беренче урынбасары Игорь Шувалов бүген Казанда “Соловьиная роща” торак комплексы төзелеше барышын бәяләделәр. Искәртик, бүген РФ Беренче вице-премьеры Татарстан башкаласына эш визиты белән килде. Торак комплексы Казанның Идел буе районында урнашкан. Аның янында спорт объектлары (Волейбол үзәге, "Тулпар" спорт комплексы), шулай ук сәламәтлек саклау учреждениеләре (РКХ һәм БРКХ) бар.
Рәсми Татарстан